
# **Casa Naţională de Asigurări de Sănătate**

## **BIROUL PRESĂŞI PURTATOR DE CUVANT**

## Calea Călăraşilor nr. 248, bloc S19, Sector 3, Bucureşti

#### E-mail: media@casan.ro, tel. 0372.309.262, Fax.0737.309.165

08.09.2016

**COMUNICAT**

**PROGRAMUL NAŢIONAL DE ONCOLOGIE SE EXTINDE**

La propunerea Ministerului Sănătăţii şi a Casei Naţionale de Asigurări de Sănătate, Guvernul României a aprobat cadrul legislativ necesar pentru extinderea Programului Naţional de Oncologie cu nou subprogram de diagnostic genetic al tumorilor solide maligne (sarcom Ewing şi neuroblastom) la copii şi adulţi, precum şi pentru includerea activității de monitorizare a bolii minime reziduale a bolnavilor cu leucemii acute prin imunofenotipare, examen citogenetic şi/sau FISH şi examen de biologie moleculară la copii şi adulţi în cadrul Subprogramului de diagnostic imunofenotipic, citogenetic şi biomolecular al leucemiilor acute.

Extinderea programului de oncologie este prevăzută într-o Hotărâre de modificare şi completare a HG nr. 206/2015 privind aprobarea Programelor Naţionale de Sănătate pentru anii 2015 şi 2016.

Detaliile referitoare la noile componente ale Programului Naţional de Oncologie, precum şi data de la care acestea vor începe să funcţioneze vor fi reglementate prin norme tehnice, în această lună.

Specialiştii estimează că numărul de numărul de pacienţi care necesită anual diagnosticul genetic al tumorilor solide maligne (sarcom Ewing şi neuroblastom) este de circa 100, iar numărul de pacienţi noi care au nevoie de monitorizarea bolii minime reziduale este de circa 900/an, din care aproximativ o cincime sunt copii.

**Biroul de presă**